alexandrainst/scandi-wiki huggingface dataset:
Masthuggskirken

Masthuggskirken, er en kirkebygning i Göteborg, Sverige.

Kirken ble tegnet av Sigfrid Ericson i nasjonalromantisk stil, og byggmester var Ivar Burman. I 1910 ble tegningene klare og konstruksjonen begynte i 1911. Den ble innviet 11. oktober 1914 av biskop Edvard Herman Rodhe. Men allerede 2. august hadde kirken blitt brukt, da kirkeklokkene ringte for å varsle om allmenn mobilisering.

Göteborg
Svenska kyrkans kirkebygninger i Sverige
Göta älvbron

Göta älvbron er en bru over Göta älv i Göteborg, Sverige. Brua forbinder øya Hisingen med fastlandet. Det er en klaffebru som er 950 meter lang og 12,5 meter seilfri høyde som er trafikkert av motorkjøretøy, trikk, sykler og fotgjengere.

Brua ble bygd av tyskere og ble innviet i 1939. Før 1966 var dette den eneste faste forbindelsen mellom Hisingen og fastlandet sør for Jordfallsbron.

I 2013 hadde brua en årsdøgntrafikk på 20100 kjøretøy.

Se også
Liste over broer i Sverige

Referanser

Klaffebroer
Broer i Göteborg
Broer åpnet i 1939
1939 i Sverige
Veibroer i Sverige
A Place for My Head

«A Place for My Head» er en sang fra Hybrid Theory. Det er ikke en singel, men den er en av tyngste sangene Linkin Park har lagd.  Det har blitt lagd 3 demoer av sangen som alle heter «Esaul» som var en gammel venn av bandet på den tiden. Det finnes også en live version av sangen som man kan høre på Linkin Parks konsertalbum Live in Texas. Det finnes også en remix av sangen som heter «Plc.4 Mie Hæd» som kom fra Reanimation.

Trivia
 Selv om mange mennesker kaller sangen «Place for My Head» heter sangen «A Place for My Head».
 Live versjonen finnes bare på albumene Live in Texas og Linkin Park Underground v3.0.

Eksterne lenker 
 

Linkin Park-sanger
Sanger fra 2000
Børvasstindan

Børvasstindan (pitesamisk: Burrdogájse) er navnet på fjellmassivet med tinderekkene Åselitindan og Falkflågtindan sør for Saltstraumen i Bodø kommune.

Blant Børvasstindan er Børtind (1046 moh.) og Per Karlsatind (1036 moh.), som er populære turmål i området.

Kilder
Kartblad 2029 III Saltstraumen (M711), Norges geografiske oppmåling, 1983
Bodø og Omegns Turistforening: «På tur i Bodø», s. 106. ISBN 82-990711-5-1
Midthun, Nicolai: «Toppturer i Bodø-området», s 158-159. I: Til fjells i Nordland. Nordland fylkeskommune, 1993
Avisa Nordland, an.no: «Hva heter Børvasstindene?», 6. november 2004

Fjell i Bodø
Fjell over 1000 meter
Steinbyen på Zanzibar

Steinbyen på Zanzibar (swahili: , engelsk: ) er en gammel bydel i byen Zanzibar på øya Unguja i Tanzania.

Byen er nå en del av verdensarven fordi den er et utmerket eksempel på et swahilisk handelssted på den afrikanske østkysten. Steinbyen var et knutepunkt for handelen i Indiahavet og Øst-Afrika inntil det afrikanske fastlandet ble kolonialisert, deretter ble mye av handelen flyttet til Mombasa og Dar-es-Salaam. Byen gjenspeiler kulturelle impulser fra Afrika, men også fra den indiske, europeiske, persiske og i særlig grad den arabiske kulturarven. Den fleste bygningene er fra midten av 1800-tallet.

Byen var et marked for slavehandelen, og for krydderhandel, blant annet med kryddernellik. Byens anglikanske domkirke står på tomten etter det tidligere slavemarkedet. Zanzibars symbolske betydning som monument over slavehandelen ligger ikke bare i at den var østafrikas største slavemarked, men også i at slaverimotstandere som David Livingstone brukte byen som base for sin virksomhet.

Eksterne lenker 
 

Verdensarven i Tanzania
Zanzibar
Air Macau

Air Macau (kinesisk: 澳門航空) er et flyselskap med hjemmebase på Macao internasjonale lufthavn i Macao i Folkerepublikken Kina. Den er den tidligere portugisiske koloniens eneste flyselskap, og flyr (2007) til 12 destinasjoner i Fastlands-Kina og to destinasjone i Taiwan. Selskapet ble opprettet 13. september 1994 og begynte flyvninger den 9. november 1995 med en rute fra Macao til Beijing og  Shanghai. En unik firekantruteflyvning Macao, Beijing, Shanghai og Taipei begynte 8. desember 1995. 

Utenfor Kina flyr Air Macau til Nord-Korea, Sør-Korea, Filippinene og Thailand. 

Kinesiske flyselskaper
Macao
Flyselskaper etablert i 1994
1994 i Kina
Absolute One Hit Wonders II

Absolute One Hit Wonders II er et samlealbum som inneholder flere av de største one hit wonders.

Albumet kom ut 25. juni 2007 ved siden av Absolute Music-serien.

Sporliste

CD 1
Robin Beck – «First Time»
Fountains Of Wayne – «Sink to the Bottom»
White Town – «Your Woman»
Heavy D & The Boyz – «Now That We Found Love» 
Bosson – «One in a Million» 
Standfast – «Carcrashes» 
Cue – «Burnin'» 
Dakota Moon – «Another Day Goes By» 
Uncle Cracker – «Follow Me» 
Sisqó – «Thong Song» 
Cornershop – «Brimful of Asha»  
Rick Dees & His Cast Of Idiots – «Disco Duck» 
Toni Basil – «Mickey» 
The Braids – «Bohemian Rhapsody»  
Chumbawamba – «Tubthumping» 
Men at Work – «Down Under» 
Whigfield – «Saturday Night» 
Mr Walker & The Walkmen – «This Is Your Walkman Talking»

CD 2
The Rock Steady Crew – «The Rock Steady Crew» 
Aneka – «Japanese Boy» 
Soft Cell – «Tainted Love»  
Propaganda – «Heaven Give Me Words» 
Break Machine – «Street Dance» 
Tiffany – «Could've Been» 
Jackie Graham – «Set Me Free»  
Mark Morrison – «Return of the Mack» 
Black – «Wonderful Life» 
Crazy Town – «Butterfly» 
Crystal Waters – «Gypsy Woman»  
Dante Thomas – «Miss California» 
Meja – «All 'Bout the Money» 
K-Ci & JoJo – «All My Life» 
Crash Test Dummies – «Mmm Mmm Mmm Mmm» 
Wheatus – «Teenage Dirtbag» 
Yellow Pages – «Perfect Situation»  
Las Ketchup – «The Ketchup Song»

Kilder 
 Absolute One Hit Wonders II

Musikkalbum fra 2007
Absolute Music-album
Christian Michelsen (fotballspiller)

Christian Magnus Thim Michelsen (født 14. mars 1976) er en norsk fotballtrener fra Kristiansund som trener Kristiansund Ballklubb. Han har tidligere vært spiller for Clausenengen Fotballklubb, Stabæk Fotball, Moss Fotballklubb og Kristiansund Ballklubb.

Michelsen startet sin A-lagskarrière i Clausenengen, hvor han spilte sammen med blant andre Trond Andersen og Ole Gunnar Solskjær. Han gikk fra Clausenengen til Stabæk i 1999, og ble klubbens toppscorer i eliteserien i 2000-sesongen med 11 mål. Etter Stabæk gikk turen til Moss hvor han var kaptein de siste sesongene. Han signerte deretter for Kristiansund BK, og ble spilleklar for klubben foran 2008-sesongen. Etter 2013-sesongen la han opp som spiller og ble hovedtrener fra og med 2014. Michelsen er fetter til Eirik Hoseth.

Eksterne lenker 
 

Norske fotballspillere
Fotballspillere for Clausenengen FK
Fotballspillere for Stabæk Fotball
Fotballspillere for Moss FK
Fotballspillere for Kristiansund BK
Fotballtrenere for Kristiansund BK
Personer fra Kristiansund kommune
Debio

Debio er en privat medlemsorganisasjon som kontrollerer og merker økologisk landbruksproduksjon, foredling, lagring, import og omsetning. Debio ble opprettet i 1986 for å utvikle regelverk, og for å kontrollere og godkjenne økologisk produksjon i Norge. Gjennom sertifiserings- og merkeordninger arbeider Debio for et mer bærekraftig samfunn. Hovedvirksomheten til Debio er kontroll og sertifisering for Mattilsynet, basert på EU-standarden for økologisk produksjon i Norge. Debio utfører også kontroll og sertifisering på grunnlag av egne, privatrettslige regelverk innenfor blant annet fiske, servering og dagligvare.

Referanser

Eksterne lenker 
 

Norsk mat og drikke
Økologisk mat
Norske landbruksorganisasjoner
Edmund Austigard

Edmund Austigard (født 18. september 1964)  er en norsk forfatter og forlagsdirektør i Samlaget.

Austigard vokste opp i Årdal i Ryfylke, i Hjelmeland kommune. Han er utdannet diplomøkonom fra Handelshøyskolen BI og har i tillegg to mastergrader fra USA i finans, politisk økonomi og markedsføring. Han debuterte  i 2005 med romanen Krinsereglane. Hans debutroman fikk svært gode kritikker. Alf Kjetil Walgermo I Vårt Land kaller boken for en «Suveren debutroman». Han har jobbet i Telenor, Forlagssentralen og var som administrerande direktør i Bokbasen AS før han i juni 2011 overtok som forlagsdirektør i Samlaget.

Bibliografi 
 2005: Krinsereglane. roman, Samlaget. ISBN 82-521-6517-6
 2007: Taxi for B. A. Beckstrøm - eller kunsten å danse på furu. Roman
 2009: Jakta på Bjednekniven.   Roman skrevet sammen med Jarl Austigard
 2011: Solskinsbussen. Roman

Priser (utvalg) 
 2008 – Sigmund Skard-stipendet

Referanser

Kilder
Presentasjon av Edmund Austigard i Forfatterkatalogen på Forfattersentrums nettsider

Eksterne lenker 
 Svanger med ny bok Intervju med Austigard i Bygdaposten for Hjelmeland
 Den gjennomsnittlige umulighet Intervju med Austigard i Bergens Tidende
 Suveren debutroman Vårt Land om Krinsereglane

Norske romanforfattere
Nynorskforfattere
Gamle Asker kirke

Gamle Asker kirke var en steinkirke i romansk stil oppført på 1100-tallet, opprinnelig dedisert til Maria og helgenene Fabian og Sebastian. Kirken lå i Asker, på tomten der Asker kirke ligger i dag, og skal ha avløst en enda eldre trekirke på samme sted.

Opprinnelig utforming og endringer 
Gamle Asker kirke hadde et rektangulært skip og lavere og smalere, rett avsluttet kor. Disse bygningsledd må ha beholdt sin opprinnelige form, men er blitt reparert og har fått tilføyelser. Allerede 1377 ble det gjennomført en stor reparasjon, og kirkeregnskapene fra 1620-årene forteller om omfattende reparasjonsarbeider. I 1705 ble det bygd et muret sakristi med overhvelvet gravkammer i kjelleren, øst for koret. Koret hadde ett og skipet to sydvendte vinduer. Både skip og kor hadde sydportal, og skipet hadde vestportal med våpenhus foran. En takrytter med høy hjelm satt midt på skipets møne. Gavlene var murt til mønet. 

Kirken kjennes fra foto og tegninger fra 1800-årene, og omrisset av den er lagt inn på planen over kirkegården fra 1860. Ifølge denne var skipet ca. 17,35 m langt og ca. 12,5 m bredt, koret ca. 6,5 m langt og ca. 8 m bredt, sakristiet ca. 5,2 m langt og ca. 6,2 m bredt og våpenhuset i vest ca. 3,8 m langt og ca. 4,6 m bredt.

Brannen i 1878  
Kirken brant i 1878. Mye av inventaret ble reddet ut, blant annet altertavlen fra 1724 og døpefonten fra 1715. Altertavlen fremstiller nattverden, og er malt av Lars Sivertsen i 1724. 

Kirken var kraftig skadet, og den gamle kirken hadde lenge vært for liten sett i forhold til folketallet i bygda. Det ble besluttet å rive ruinene. Den nye kirken sto ferdig året etter. Nye Asker kirke er en langt større langkirke i nygotisk stil, bygd i tegl.

Referanser

Litteratur

Se også
Asker kirke
Asker prestegjeld
Asker prosti

Kirker i Asker
Tidligere kirker i Viken
Norske kirker fra 1100-tallet
Norske middelalderkirker i stein
Valgkirker i 1814
1878 i Norge
Kirkebranner i Norge
Hauso barne- og ungdomsskule

Hauso skule er en barne- og ungdomsskole som ligger i Ullensvang, Hardanger, i Vestland fylke. Skolen er plassert i Grimo og elevene kommer fra Ullensvangs vestside.

Barneskoletrinnet ble innviet i 1969, og Hauso skule feiret 50-årsjubileet i 2019.

Rektor ved skolen i skoleåret 2019/2020 er Ingvild Hauso. Det er 75 elever ved Hauso skule i 2019/2020.

Referanser

Eksterne lenker
 Hauso skule

Barneskoler i Vestland
Ullensvang
Potboiler

Potboiler er et britisk begrep brukt om litterær og artistisk kunst av dårlig kvalitet, produsert relativt hurtig for å oppnå økonomisk gevinst. 

«Å sitte på stranden og lese den siste potboileren er ikke akkurat sinnsutvidende.»

Det figurative begrepet har opprinnelse i den varme steinen man hadde i vannet for at det skulle holde temperaturen oppe.

Se også 
 Kokstein

Referanser 

Engelske ord og uttrykk
Anders Trentemøller

Anders Trentemøller (født 16. oktober 1972) er en dansk produsent og komponist innen for housemusikken og elektronika. Han debuterte i 1997.

Trentemøller er mest kjent for sitt arbeid med Röyksopp, The Knife, Mikael Simpson, Henrik Vibskov med flere.

Historie 
Han debuterte i 1997 sammen med Thomas Bertelsen (DJ T.O.M) når de startet det første live house opptreden i Danmark. De hadde gruppen Trigbag, de spilte konserter over hele verden. Trigbag ble i 2000 oppløst.

I 2003 slapp han The Trentemøller EP. For dette albumet mottok han prisen «Up Front Release of the Year» fra den danske DJ awards i 2004 for sporet «Le Champagne».

I februar 2005 ga Steve Bug ut den kjente Trentemøller EP Physical Fraction på hans platesselskap Audiomatique. 
Dette satte Trentemøller på kartet. Det fortsatte med tre nye utgivelser på hoved selskapet til Bug (Poker Flat). Der ga Trentemøller ut Polar Shift, Sunstroke and the Nam Nam EP.

Debutalbumet han The Last Resort ble gitt ut av Poker Flat i oktober 2006. Det tyske bladet Groove Mag og det franske bladet Trax mente det var «Record of the Year» i november 2006.

I 2007 ga han ut «Moan» sammen med Ane Trolle som synger på sporet. Det ble en stor hit i Danmark, den var også på topp 30 i Belgia

Priser 
 I 2006 blir Trentemøller premiert 50 000 danske kroner av den Danske Statens Kunstfond for The Last Resort
 Han var også blant de nominerte i P3 Guld i 2006, men det var Mikael Simpson som vant prisen.
 Trentemøller vant BBC prisen «Essential Mix of the Year 2006» med sin «Essential Mix».

Utgivelser

Album 
 2006 – The Last Resort
 2007 – The Trentemøller Chronicles
 2007 – The Pølar Mix
 2013 - Lost

EP og Singler 
 2003 – Trentemøller EP (12")
 2004 – Beta Boy (12")	
 2005 – Kink (12")
 2005 – Physical Fraction (12")
 2005 – Polar Shift (12")
 2005 – Serenetti (12")
 2006 – Sunstroke (12")
 2006 – Nam Nam E.P. (12")
 2006 – Rykketid (12")
 2006 – Always Something Better (12")
 2007 – African People (12")
 2007 – Moan (12")
 2007 – Moan (Dub & Instrumental) (12")

Priser (utvalg) 
 2008 – Årets Steppeulv i klassen Årets Livenavn

Eksterne lenker 
 
 Trentemøllers Myspace profil

Danske musikere
Personer fra København
Fødsler i 1972
Kim Giske Andersen

For andre personer som heter Kim Andersen, se Kim Andersen

Kim Giske Andersen (født 16. august 1974 i Stavanger) har hatt biroller i to kjente norske filmer.

I tillegg til sin deltakelse som skuespiller har han arbeidet som produksjonsassistent på to kortfilmer.

Kim Giske Andersen var elev ved Stavanger katedralskole.
Av utdanning er han barnevernspedagog, og han arbeider til daglig som pedagogisk vaktmester på Steinerskolen i Stavanger. Han er bosatt i Stavanger.

Filmografi 
 2008 – Mannen som elsket Yngve (statist – poeten på «Café Sting»)
 2000 – Mongoland

Referanser

Eksterne lenker 
  

Norske skuespillere
Personer fra Stavanger kommune
Dagsreise

Dagsreise ble i tidligere tider brukt som et lengdemål over store deler av Europa, sikkert også utenfor. 

Ei dagsreise til fots var i norrøn tid i Norge synonymt med 4 raster eller 4 × 32 000 fot (4 × 9 100,8 meter). Dette tilsvarte lengdemålet for en vei, som på sin side var synonym med en norsk mil. Lengden av en dagsreise til fots endret seg således med definisjonen av hvor lang en fot var. En mil ble på et senere tidspukt definert som 11 295 meter. Dersom uttrykket fortsatt var i bruk ville en dagsreise altså vært 40 km i dag.

Dagsreise ble også i norrøn tid brukt til å definere distansen på båt- og skipsferder. En dagsreise med robåt var lik 6 vike sjøer eller 36 nautiske mil (ca. 67 km eller tilsvarende 12 timers roing i 3 knops fart). En dagsreise med (seil)skip var lik 24 vike sjøer eller 144 nautiske mil (ca. 267 km eller tilsvarende 24 timers seiling med 6 knops fart).

Nautisk kilde 
 Endre Elvestad. 2005. «Havner og førreformatorisk navigasjon». Fra Galta til Geitungen: Kystkultur og fjæresteinsarkeologi i Sørvest-Norge. AmS-NETT 7. Arkeologisk museum i Stavanger. ISBN 82-7760-124-7

Lengdeenheter
Gamle måleenheter
Oslo Idrettskrets

Oslo Idrettskrets (stiftet 16. desember 1945) er et organisasjonsledd i Norges idrettsforbund og olympiske og paralympiske komité, som organiserer samtlige idrettslag i Oslo. I 2013 organiserte kretsen 326 131 medlemskap fordelt på 1 235 idrettslag, og er med det en av landets største. 

Oslo Distriktslag for Idrett og Oslo Arbeideridrettskrets ble slått sammen til Oslo Idrettskrets 16. desember 1945.
Kretsen organiserte lagene som lå innenfor Oslo kommune i 1945, selv etter sammenslåingen med Aker i 1948. 
I 1961 ble kretsen slått sammen med Akershus Idrettskrets, som organiserte idrettslagene i Aker og distriktene rundt Oslo. 
Resten av Akershus tilhørte Romerike Idrettskrets.
Akershus Idrettskrets ble reetablert i 1988, med idrettslagene fra Romerike Idrettskrets, pluss lagene fra Oslo Idrettskrets som tilhørte Akershus fylke.
Siden da har Oslo Idrettskrets organisert idretten i Oslo kommune.

Kretsens ledere 
 Åge Biering, Ljot (1945–1946)
 Øystein Egelund, Vika IF (1947–1948)
 Fritz Dedekam Stabel, Oslo IL (1949)
 Øystein Egelund, Vika IF (1950–1951)
 Holger Mørk, Mercantile (1952)
 Johan Egeberg, SK Sterling (1953)
 Holger Mørk, Mercantile (1954–1955)
 Arne Riis, Grüner IL (1956–1958)
 Holger Mørk, Mercantile (1959)
 Johan Gjerde, Oslo Politis IL (1960–1966)
 Odd Hopp, Njaal (1967–1981)
 Petter Ludvigsen, Bækkelaget SK (1981–1988)
 Thorvald Larsen, VIF Fotball (1988–1994)
 Truls Gerhardsen, Lambertseter SK (1994–1997)
 Rolf Nyhus, Nordstrand IF (1997–2006)
 Børre Rognlien, Bøler IF (2006–2009)
 Norvald Mo, Rommen SK (2009–2016)
 Sveinung Oftedal, Oslo Kajakklubb (2016–)

Se også 
Liste over idrettsanlegg i Oslo
Liste over idrettslag i Oslo

Referanser

Kilder
 Oslo idrettskrets: 50 år for idretten 1917-1967

Eksterne lenker 
 
 Oslo IK's Lover med oversikt over fusjoneringer, fisjoneringer og navneendringer.

 
Organisasjoner etablert i 1945
1945 i Norge
Anne Karin Sundal-Ask

Anne Karin Sundal-Ask (født 20. juli 1973 fra Halsa på Nordmøre) er utdannet fløytist ved Musikkonservatoriet i Trondheim, og avsluttet våren 2003 sitt hovedfag i korledelse ved Norges musikkhøyskole, hvor hun studerte hos blant andre Grete Pedersen og Tore Erik Mohn. Hun er i dag dirigent for Det Norske Jentekor.

Hun har mottatt flere utmerkelser og stipender. I 2019 ble hun kåret til årets utøver av Norsk Komponistforening. I 2000 ble hun tildelt en spesialopprettet pris for fremragende korledelse og mottok også Norges Korforbunds stipend for unge dirigenter samme år. Anne Karin Sundal-Ask har dirigert en rekke kor, blant annet Kammerkoret NOVA som hun selv startet i 2001, Kvindelige Studenters Sangforening, Norges ungdomskor, Trondhjems Kvinnelige Studentersangforening, Chorus mixtus og Pirum Old Boys.

Meritter 
 Hun ble kåret til årets utøver i 2019 av Norsk Komponistforening. Prisen kan gis til en utøver eller et ensemble, på høyt profesjonelt nivå, som har gjort særlig innsats for norsk samtidsmusikk det siste året eller over en lengre periode. Med prisen følger en pengegave på totalt 100 000 kroner til nye konserter/aktiviteter som fremmer norske nålevende komponister. Anne Karin Sundal-Ask fikk prisen for sitt forbilledlige arbeid med samtidsmusikk i møte med barn og ungdom, og i særdeleshet for arbeidet med Det norske jentekor.
Høsten 2009 vant hun 1. pris scenisk, 3. pris damekor, publikumspris og grand prix pris med Det norske jentekor i Landskonkurranse for kor 2009 i Trondheim
 Sommeren 2007 vant hun Grand Prize (beste kor) og ble best i klassen for historisk polyfon musikk med NUK i Gorizia i Italia.
 I august 2004 vant Kammerkoret NOVA Grand Prize, beste flerstemmige kor, beste kor i barokk musikk og moderne klassisk musikk i Guido d'Arezzo i Italia.
 I Musica Mundis internasjonale korkonkurranse i Italia våren 2000 vant TKS kvinnekorklassen under hennes ledelse, og koret fikk andre beste poengsum av samtlige kor på konkurransen. TKS mottok også publikumsprisen.

Referanser 

Norske dirigenter
Personer fra Halsa kommune
Humanity First

Humanity First er en internasjonal humanitær nødhjelpsorganisasjon. Organisasjonen ble etablert i Storbritannia tidlig på 1990-tallet for å fremme og beskytte bevarelsen av menneskeliv og menneskeverdet. Humanity First bidrar med hjelp til over 35 trengende land spredt over fem kontinenter, og er nå registrert i 23 land. Organisasjonen er drevet av frivillige verden over. Profesjonelle innenfor medisin, ingeniørarbeid og teknikk bidrar med det de kan for å støtte internasjonale prosjekter. Organisasjonen er kjent for høy effektivitet på grunn av de mange veldedige medlemmene. Gode samarbeidspartnere og globalisering har også bidratt til de utmerkede resultatene. Av alle donasjonene organisasjonen mottar, går 93 % direkte til konkrete tiltak i prosjektene. De frivillige jobber ofte 100 ganger mer enn donasjonene som mottas.

Eksterne lenker 
 Humanity First Norge
 Humanity First International

Internasjonale ikke-statlige organisasjoner
Humanitære hjelpeorganisasjoner
Hauge Synod

Hauge Synod (formelt navn var Hauge's Norwegian Evangelical Lutheran Synod in America) var et norsk (norsk-amerikansk) luthersk trossamfunn i USA sent på 1800-tallet og tidlig på 1900-tallet. Gruppen tok sitt navn fra Hans Nielsen Hauge, bonden som ble legpredikant og startet den luthersk lekmannsbevegelsen kalt haugianisme i Norge. 

Synoden var lavkirkelig; den la liten vekt på gudstjeneste i formelle/rituelle former, mendesto mer vekt på fri forkynnelse og personlig tro på Jesus Kristus.

Gruppen ble grunnlagt i 1876 ved en avsplittelse fra Eielsen Synod. Hauge Synod gikk i  1917 inn i  Norwegian Lutheran Church of America, som senere fikk det nye navnet Evangelical Lutheran Church, så gikk inn i American Lutheran Church  (ALC) i 1960. ALC gikk senere inn i Evangelical Lutheran Church in America.

Eksterne lenker
Luther Seminary archives

Lutherske kirker
Rasmus Hansson

Rasmus Johan Michael Hansson (født 1954) er en norsk biolog, miljøvernaktivist og politiker (MDG). Han satt på Stortinget fra 2013 til 2017. Med dette var han Miljøpartiet De Grønnes første stortingsrepresentant. Han ble valgt til den ene av to talspersoner for partiet i 2014. Ved stortingsvalget 2017 var han Miljøpartiets førstekandidat i Akershus. Ved stortingsvalget 2021 var han partiets andrekandidat i Oslo, og ble innvalgt for sin andre periode.

Fra november 2018 til 2021 var Hansson daglig leder i Handelens Miljøfond.

Han har vært daglig leder ved CIENS – Forskningssenter for miljø og samfunn, tilknyttet Universitetet i Oslo. og var generalsekretær i Stiftelsen WWF Verdens Naturfond (WWF-Norge) 2000–2012.

Han har vært førstekonsulent i Miljøverndepartementet, avdelingsdirektør og direktør for miljøforvaltning ved Norsk polarinstitutt og avdelingsdirektør for Norads miljøprogram. Han har publisert en rekke populær- og fagartikler om miljøvern, Arktis, med mer.

Hansson er utdannet biolog fra Universitetet i Oslo og Norges teknisk-naturvitenskapelige universitet (ifølge Stortinget har han cand.real. fra Universitetet i Tromsø 1981) og skrev hovedfagsoppgave om isbjørn. Han har også Graduate Diploma i internasjonal politikk og Graduate Certificate i Business Administration fra La Trobe University i Melbourne i Australia.

Han tilhører trondheimsslekten Hansson. Hans far var skuespiller Knut M. Hansson.

Stortingskomitéer 
 2021–2025: Medlem av Næringskomiteen.
 2013–2017: Medlem av Den utvidede utenriks- og forsvarskomiteen.
 2013–2017: Medlem av Energi- og miljøkomiteen.
 2013–2017: Medlem av Kontroll- og konstitusjonskomiteen.

Referanser

Eksterne lenker 
 
 
 
 
  Rasmus Hansson hos CIENS
  Politiske taler av Rasmus Hansson, virksommeord.uib.no

Stortingsrepresentanter for Oslo
Stortingsrepresentanter 2013–2017
Stortingsrepresentanter 2021–2025
Stortingsrepresentanter fra MDG
Norske biologer
Norske miljøvernere
Alumni fra NTNU
Personer fra Bærum kommune
Nettavisen-prisen